GEMA JUMAT, 14 APRIL 2017
Oleh: Abu Rayyan
Bak 27 buleuen Rajab
Israk Mikraj Nabi Mustafa
Dari Masjidil Haram Nabi beurangkat
Dalam sikeujap sampoe Masjidil Aqsha
Kendaraan Buraq jipo ban kilat
Na malaikat Jibril nyang jaga
Trok Masjidil Aqsha Nabi neu salat
Dua rakaat sunat pujoe Rabbana
Nyang jeuet keu Imum Nabi Muhammad
Jamaah ramee that roh para ambiya
Lheueh seumbahyang Nabi syarab
Dua glah meuhat ka teuseudia
Geupeusilakan jep ie le malaikat
Riri nyang mangat, riri nyang suka
Saboh glah susu saboh glah arak
Nabi geupeurap glah susu lanja
Oh lheueh jep susu laju beurangkat
Jinoe geumikraj Nabi mulia
U langet manyang meutingkat-tingkat
Tujoh lapeh meuhat Nabi geuteuka
Lapeh nyang phon meuteumeung Nabi Adam
Nyang keuh kakek moyang dum manusia
Lapeh keudua meuteumeueng Isa Ibnu Maryam
Meusapat sinan ngon Nabi Yahya
Lapeh nyang keu lhee Meuteuemeng Nabi Yusuf
Rupa that peungeueh lagee purnama
Lapeh nyang keu peuet meuteumeung Idris
Cuco Nabi Syis nyang mulia
Lapeh nyang limong meuteumeng Harun
Nyang keueh aduen di Nabi Musa
Lapeh nyang keunam Musa meuteumeueng
Musoh Firaun raja ceulaka
Rajab 1438 H
ind_Latn zsm_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn